
PREMIJERA POSLJEDNJE SEZONE SERIJE „SLUŠKINJINA PRIČA“ 
8. TRAVNJA NA MAXU

Zagreb, 12. ožujka 2025.

Premijera posljednje, šeste sezone Emmyjem nagrađene serije „Sluškinjina priča“ (The Handmaid's Tale) bit će 8. travnja na Max streaming platformi, kada u ponudu dolaze prve tri epizode. 

U posljednjoj sezoni serije „Sluškinjina priča", Junein nepopustljivi duh i odlučnost povlače je natrag u borbu da sruši Gilead. Luke i Moira pridružuju se otporu. Serena pokušava reformirati Gilead dok se zapovjednik Lawrence i teta Lydia obračunavaju s onim što su učinili, a Nick se suočava s izazovnim testovima karaktera. Ovo posljednje poglavlje Juneinog putovanja naglašava važnost nade, hrabrosti, solidarnosti i otpornosti u potrazi za pravdom i slobodom.

U glavnim ulogama su Elisabeth Moss, Yvonne Strahovski, Bradley Whitford, Max Minghella, Ann Dowd, O.T. Fagbenle, Samira Wiley, Madeline Brewer, Amanda Brugel, Sam Jaeger, Ever Carradine i Josh Charles.

The Handmaid's Tale producirala je MGM televizija. Producenti šeste sezone su Bruce Miller, koji je ujedno i kreator serije, Warren Littlefield, Eric Tuchman, Yahlin Chang, Elisabeth Moss, Steve Stark, Sheila Hockin, John Weber, Frank Siracusa, Kim Todd, Daniel Wilson i Fran Sears.
 
Prvih pet sezona serije „Sluškinjina priča“ dostupno je odmah na Max streaming usluzi.

PROMO: https://www.youtube.com/watch?v=LuxZYLMXGSs 

O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.




image1.jpeg




image2.png




